 ![Slika na kojoj se prikazuje uzorak, piksel, dizajn

Opis je automatski generiran]()

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 400-01/24-01/15

URBROJ: 2178-12-03-24-2

Velika Kopanica, 19. prosinca 2024.g.

Na temelju članka 67. Zakona o komunalnom gospodarstvu („Narodne novine“, broj 68/18, 110/18 i 32/20) i članka 32. Statuta Općine Velika Kopanica Kopanica („Službeni vjesnik Brodsko-posavske županije“, broj 4/20, 11/21 i 31/23), Općinsko vijeće Općine Velika Kopanica na svojoj 27. sjednici održanoj dana 19. prosinca 2024. godine, donosi

**IZMJENE I DOPUNE P R O G R A M A**

**građenja komunalne infrastrukture**

**na području Općine Velika Kopanica u 2024. godini**

1. **Opće odredbe**

**Članak 1.**

Program građenja komunalne infrastrukture na području Općine Velika Kopanica u 2024. godini (u daljnjem tekstu: Program) donosi se vodeći računa o troškovima građenja komunalne infrastrukture te financijskim mogućnostima i predvidivim izvorima prihoda financiranja njezina građenja. Također se izrađuje i donosi u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa.

Građenje komunalne infrastrukture financira se sredstvima:

1. iz komunalnog doprinosa;
2. iz komunalne naknade;
3. iz cijene komunalne usluge;
4. iz naknade za koncesiju;
5. iz proračuna jedinice lokalne samouprave;
6. iz fondova Europske unije;
7. iz ugovora, naknada i drugih izvora propisanih posebnim zakonom i;
8. iz donacija.

**Članak 2.**

Komunalna infrastruktura u smislu ovog Programa je:

1. nerazvrstane ceste;
2. javne prometne površine na kojima nije dopušten promet motornih vozila - trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ceste ili druge ceste. U smislu ovog Programa to su pješačke staze i trg.
3. javna parkirališta – uređene javne površine koje služe parkiranju motornih vozila i/ili drugih cestovnih vozila s pripadajućom opremom;
4. javne zelene površine - parkovi, drvoredi, živice, cvjetnjaci, travnjaci, skupine ili pojedinačna stabla. dječja igrališta s pripadajućom opremom, javni sportski i rekreacijski prostori, zelene površine uz ceste i ulice, ako nisu sastavni dio nerazvrstane ceste;
5. građevine i uređaji javne namjene – nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja. U smislu ovog programa to su objekti javne namjene u vlasništvu Općine (društveni domovi, vatrogasni domovi);
6. javna rasvjeta - građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinica lokalne samouprave;
7. građevine za gospodarenje komunalnim otpadom - građevina za sakupljanje otpada uključujući skladište otpada, pretovarnu stanicu i reciklažno dvorište, građevina za obradu otpada, uključujući odlagalište otpada, centar za gospodarenje otpadom i reciklažno dvorište za građevni otpad;
8. groblja i krematoriji na grobljima - ograđeni prostori zemljišta na kojemu se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima;
9. ostale građevine javne namjene – u smislu ovog Programa to su vodovodna mreža, kanalizacija i plinovod.

**Članak 3.**

Pod građenjem komunalne infrastrukture se podrazumijeva:

1. rješavanje imovinskopravnih odnosa na zemljištu za građenje komunalne infrastrukture;
2. uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta;
3. pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture;
4. građenje komunalne infrastrukture u smislu zakona kojim se uređuje gradnja građevine.

**Članak 4.**

Sukladno Zakonu o komunalnom gospodarstvu Programom se određuju:

1. građevine komunalne infrastrukture koje će se graditi radi uređenja neuređenih dijelova građevinskog područja;
2. građevine komunalne infrastrukture koje će se graditi u uređenim dijelovima građevinskog područja;
3. građevine komunalne infrastrukture koje će se graditi izvan građevinskog područja;
4. postojeće građevine komunalne infrastrukture koje će se rekonstruirati i način rekonstrukcije;
5. građevine komunalne infrastrukture koje će se ukloniti;
6. druga pitanja određena ovim Zakonom i posebnim zakonima.

Nije planirano graditi građevine komunalne infrastrukture radi uređenja neuređenih dijelova građevinskog područja - sukladno Zakonu o prostornom uređenju („Narodne novine“ br. 153/13., 65/17., 114/18., 39/19. i 98/19.)neuređeni dio građevinskog područja je neizgrađeni dio građevinskog područja određen prostornim planom na kojemu nije izgrađena planirana osnovna infrastruktura, građevine koje će se graditi izvan građevinskog područja i uklanjanje građevina komunalne infrastrukture.

Nije planirano građenje komunalne infrastrukture izvan građevinskog područja.

Nije planirano uklanjanje komunalne infrastrukture.

**Članak 5.**

Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura
2. uklanjanja i izmještanja postojećih građevina i trajnih nasada
3. sanacije zemljišta (odvodnjavanje, izravnavanje, osiguravanje zemljišta i sl.), uključujući i zemljišta koja je jedinica lokalne samouprave stavila na raspolaganje
4. izrade projekata i druge dokumentacije
5. ishođenja akata potrebnih za izvlaštenje, građenje i uporabu građevina komunalne infrastrukture
6. građenja i provedbe stručnog nadzora građenja komunalne infrastrukture
7. evidentiranja u katastru i zemljišnim knjigama.

**II. Građevine komunalne infrastrukture koje će se graditi u uređenim dijelovima građevinskog područja**

**Članak 6.**

Planira se građenje komunalne infrastrukture koje će se graditi u uređenim dijelovima građevinskog područja kako slijedi:

|  |  |  |  |  |  |
| --- | --- | --- | --- | --- | --- |
| **RB.** | **Građevine komunalne infrastrukture** | | **Procjena troškova**  **(euri)** | **NOVI PLAN**  **(euri)** | **Izvori financiranja** |
|  | | **A 1013-01-Nerazvrstane ceste** | | | |
| 1. | Izgradnja ceste u Ulici Šamačka-projektna dokumentacija | | 12.000,00 | 17.000,00 | 44-namjenski prihodi |
| 2. | Ceste nerazvrstane -Antolovića i Anđelić sokak | | 0,00 | 53.000,00 | 44-namjenski prihodi |
|  | | **A1013-04- Javne prometne površine** | | | |
|  | | **Javne prometne površine kojima nije dopušten promet motornih vozila** | | | |
| 3. | Izgradnja pješačkih staza u Velikoj Kopanici – Beravcima – Maloj Kopanici | | 100.000,00 | 0,00 | 44- namjenski prihodi |
|  | | **Javna parkirališta** | | | |
| 4. | Izgradnja parkirališta u Velikoj Kopanici-park | | 100.000,00 | 50.000,00  61.000,00 | 52 - kapitalne pomoći  44-namjenski prihodi |
| 5. | Parkirališta ostala | | 0,00 | 65.000,00 | 52-kapitalne pomoći |
|  | | **A1013-05 Javne površine ostale** | | | |
|  | | **Javne zelene površine** | | | |
| 6. | Sadnja drvoreda – višegodišnjeg nasada u Beravcima | | 5.000,00 | 0,00 | 13- opći prihodi i primici |
|  | | **A1013-03 Javna rasvjeta** | | | |
|  | | **Javna rasvjeta** | | | |
| 7. | Izgradnja javne rasvjete u naselju Beravci | | 70.000,00 | 0,00 | 13- opći prihodi i primici, 52- kapitalne pomoći |
|  | | **A1013-02 Groblja** | | | |
|  | | **Groblja i krematoriji na grobljima** | | | |
| 8. | Izgradnja ograde na groblju u Velikoj Kopanici | | 30.000,00 | 0,00 | 52 - kapitalne pomoći |
|  | | **A1013-06 Ostale građevine javne namjene** | | | |
|  | | **Vodovod, plinovod, kanalizacija** | | | |
| 9. | Sufinanciranje izgradnje vodovoda u Maloj Kopanici - Divoševcima | | 200.000,00 | 10.00000 | 59-kapitalne pomoći EU |
| 10. | Vodovod | | 10.000,00 | 100.000,00 | 13-opći prihodi i primici |
| 11. | Sufinanciranje izrade projektne dokumentacije za izgradnju kanalizacije (Brod 3) | | 13.000,00 | 13.000,00 | 13- opći prihodi i primici |
| 12. | Sufinanciranje izrade projektne dokumentacije za izgradnju plinovoda u Kupini | | 20.000,00 | 0,00 | 13- opći prihodi i primici |
| 13. | Stara škola Beravci-kupnja | | 0,00 | 25.000,00 | 13-opći prihodi i primici |
| 14. | Ostali građevinski objekti | | 0,00 | 60.000,00 | 13-opći prihodi i primici |
| **Ukupno:** | | | **560.000,00** | **454.000,00** | |

**III. Postojeće građevine komunalne infrastrukture koje će se rekonstruirati i način rekonstrukcije**

**Članak 7.**

Planira se rekonstrukcija građevina komunalne infrastrukture na način da se obnove, poboljšaju i stave u punu funkciju kako slijedi:

|  |  |  |  |  |  |
| --- | --- | --- | --- | --- | --- |
| **RB.** | **Građevine komunalne infrastrukture** | | **Procjena troškova**  **(euri)** | **NOVI PLAN**  **(euri)** | **Izvori financiranja** |
|  | | **A 1013-01-Nerazvrstane ceste** | | | |
| 1. | Rekonstrukcija Ulice Vladimira Nazora, Velika Kopanica | | 265.000,00 150.000,00 | 265.000,00  150.000,00 | 52-Ministarstvo regionalnog razvoja, 13- opći prihodi i primici |
|  | | **A1013-06 Ostale građevine javne namjene** | | | |
|  | | **Građevine i uređaji javne namjene** | | | |
| 2. | Rekonstrukcija društvenog doma u Velikoj Kopanici, 3. faza | | 42.000,00  28.000,00 | 0,00  0,00 | 52 - kapitalne pomoći  13 - opći prihodi i primici |
| 3. | Adaptacija vatrogasnog doma u Beravcima, 2 faza | | 50.000,00 | 0,00 | 13- opći prihodi i primici |
| 4. | Rekonstrukcija krova na zgradi NK Mladosti u Divoševcima | | 30.000,00 | 0,00 | 13 - opći prihodi i primici |
| 5. | Rekonstrukcija stare škole u Beravcima | | 70.000,00 | 0,00 | 52 - kapitalne pomoći |
| 6. | Dodatna ulaganja-ostali objekti | | 10.000,00 | 30.000,00 | 13 - opći prihodi i primici |
| **Ukupno:** | | | **645.000,00 eura** | **445.000,00 eura** | |

**UKUPNO PROGRAM GRAĐENJA KOMUNALNE INFRASTRUKTURE:**

**899.000,00 eura**

**IV. Završne odredbe**

**Članak 8.**

Ovisno o ostvarenju proračunskih prihoda u 2024. godini Općinsko vijeće može smanjiti ili povećati opseg radova utvrđenih ovim Programom radi usklađenja opsega radova s mogućnostima financiranja istih.

**Članak 9.**

Ovlašćuje se Općinski načelnik na donošenje provedbenih akata iz ovog Programa.

**Članak 10.**

Izmjene i dopune Programa sastavni su dio Proračuna Općine Velika Kopanica za 2024. godinu i stupa na snagu osmog dana od dana objave u „Službenom vjesniku Brodsko-posavske županije“, a primjenjivat će se od 1. siječnja 2024. godine.

**OPĆINSKO VIJEĆE**

**OPĆINE VELIKA KOPANICA**

PREDSJEDNIK OPĆINSKOG VIJEĆA

**Tomislav Jagić, mag.ing.silv.**